ताज होटल्स रिसॉर्ट्स एंड पैलेसेज
इंडियन होटेल्स कंपनी लिमिटेड - जिसे ताज ग्रूप के ब्रांड नेम से जाना जाता है - कि स्थापना टाटा ग्रूप के संस्थापक जमशेदजी टाटा द्वारा साल १९०३ मे की गयी थी। होटेल्स और रिज़ॉर्ट्स की विस्तृत शृंखला वाली इस कंपनी का मुख्य कार्यालय ऑक्स्फर्ड हाउस, मुंबई मे है। यह कंपनी भारत के सबसे बड़े व्यापारिक संस्थानो मे से एक टाटा ग्रुप का हिस्सा है।
टाटा सामाजिक विज्ञान संस्थान
टाटा समाज विज्ञान संस्थान 1936 में स्थापित किया गया था, तब इसे 'सर दोराबजी टाटा सामाजिक कार्य स्नातक स्कूल' के नाम से जाना जाता था। भारत में सामाजिक कार्य का पहला स्कूल, टीआईएसएस शैक्षिक उत्कृष्टता के माध्यम से समाज कल्याण के उद्देश्य के साथ एक अग्रणी प्रयास था, जो कि सर दोराबजी टाटा ट्रस्ट की एक विशेषता थी। १९४४ में सर दोराबजी टाटा सामाजिक कार्य स्नातक स्कूल का नाम बदलकर टाटा समाज विज्ञान संस्थान कर दिया गया। वर्ष 1964 में संस्थान को विश्वविद्यालय अनुदान आयोग (यूजीसी) भारत के द्वारा एक विश्वविद्यालय के रूप में मान्यता दी गई। इस संसथान की चार शाखाएं हैं - मुम्बई, हैदराबाद, तुल्झापुर और गुवाहाटी।